Βλέπω το Θάνατό σου 3

Το Βλέπω το Θάνατό σου 3 (Αγγλικά: Final Destination 3) είναι ταινία τρόμου Αμερικανικής παραγωγής, σκηνοθετημένη από τον Τζέιμς Γουόνγκ και η τρίτη ταινία στη σειρά Βλέπω το Θάνατο σου. Το σενάριο το έγραψε ο Τζέιμς Γουόνγκ και ο Γκλέν Μόργκαν, οι οποίοι είχανε γράψει και την πρώτη ταινία.

 Περιμένοντας μαζί με φίλους το τρενάκι του τρόμου σε ένα λούνα παρκ, η Γουέντι (Μαίρη Ελίζαμπεθ Γουίνστεντ), τελειόφοιτος λυκείου, βλέπει σε όραμα το τρενάκι να εκτροχιάζεται, σκοτώνοντας μεταξύ άλλων την παρέα της και την ίδια. Μαζί με κάποιους από τους φίλους της, δεν ανεβαίνουν τελικά στο τρενάκι και στη συνέχεια παρακολουθούν πως τελικά αυτό πραγματικά εκτροχιάζεται παρασέρνοντας όλους όσους ήταν πάνω στον θάνατό τους. Ένα από τα θύματα είναι και το αγόρι της. Χάρη όμως στην κακή της διαίσθηση αρκετοί άνθρωποι σώζονται από βέβαιο θάνατο. Όσοι γλύτωσαν πρέπει τώρα να ξεγελάσουν για άλλη μια φορά τον θάνατο, που όπως και στις προηγούμενες ταινίες της σειράς, έχει και εδώ ήδη στη λίστα του όσους επέζησαν, τις ζωές δηλαδή που του ανήκουν και αρχίζει να παίρνει την μια μετά την άλλη. Οι θέσεις των πρωταγωνιστών στο τρενάκι: Πρώτη σειρά: Τζέισον και Κάρι Έβδομη σειρά: Άσλεϊ και Άσλιν Όγδοη σειρά: Φρανκ Ένατη σειρά: Λιούις Δέκατη σειρά: Ίαν και Έριν Ενδέκατη σειρά: Τζούλι και Πέρι Δωδέκατη σειρά: Κέβιν και ΓουέντιΣτη σειρά αυτή βρίσκουν και το θάνατο: Ο Τζέισον και η Κάρι μένουν στο τρενάκι και χάνουν τη ζωή τους όταν αυτό εκτροχιάζεται. Οι Άσλεϊ και Άσλιν καίγονται ζωντανές μέσα στα σολάριουμ: Η φωτιά προέρχεται από βραχυκύκλωμα, ενώ ένας πίνακας από ξύλο σφηνώνεται στις συσκευές τεχνητού μαυρίσματος, εγκλωβίζοντας έτσι τα δυο κορίτσια. Ένα φορτηγό χτυπά από πίσω το αυτοκίνητο της Γουέντι. Η μηχανή του φορτηγού φεύγει από τη θέση της και κομματιάζει το κρανίο του Φρανκ. Ο Λιούις χάνει την ζωή του όταν δυο βάρη μηχανής δύναμης συντρίβουν του κεφάλι του. Η Έριν σκοτώνεται στο πολυκατάστημα των γονέων της, όπου ένα καρφωτικό αέρος την χτυπά θανάσιμα σε κεφάλι και λαιμό. Ο Πέρι παλουκώνεται από κοντάρι σημαίας, το οποίο τινάχτηκε από αγριεμένο άλογο. Πυροτεχνήματα βγάζουν από τη θέση της μια μεγάλη πινακίδα που κατόπιν πλακώνει τον Ίαν. Οι Τζούλι, Γουέντι και Κέβιν σκοτώνονται στο τέλος της ταινίας σε ατύχημα υπόγειου τρένου. Ο θάνατός τους φαίνεται μονάχα σε όραμα τις Γουέντι, η οποία αυτή την φορά όμως δεν καταφέρνει να βγει από το τρένο. Τελικά, ενώ η εικόνα χάνεται και εμφανίζονται οι τελικοί τίτλοι της ταινίας, ακούγεται ο θόρυβος της σύγκρουσης. Το κόστος παραγωγής της ταινίας ανέρχεται στα 25 εκατομμύρια δολάρια. Το πρώτο σαββατοκύριακο κιόλας μετά την πρεμιέρα στις ΗΠΑ σημείωσε εισπράξεις 19 εκατομμυρίων δολαρίων. Αρχικά υπήρχαν σχέδια για μια μικρή εμφάνιση των επιζώντων της δεύτερης ταινίας (Κίμπερλυ και αστυνομικός) στο τέλος της ταινίας, όπου θα έβρισκαν το θάνατο στο υπόγειο τρένο μαζί με τους Τζούλι, Γουέντι και Κέβιν. Επειδή όμως οι ηθοποιοί Α. Τζανίν Κουκ και Μάικλ Λάντες ήταν απασχολημένοι το διάστημα εκείνο με άλλες ταινίες, η ιδέα αυτή δεν πραγματοποιήθηκε. Τίτλοι εργασίας της ταινίας ήταν Cheating Death: Final Destination 3 και Final Destination 3-D. Ο Τόνι Τοντ είναι ο μόνος ηθοποιός που συμμετάσχει και στις τρεις ταινίες. Το Βλέπω το Θάνατό σου 3 γυρίστηκε όπως το Βλέπω το Θάνατό σου και το Βλέπω το Θάνατό σου 2 στην καναδική πόλη Βανκούβερ. Ο Richard Roepe (Chicago Sun-Times) περιγράφει τους χαρακτήρες της ταινίας ως τους πιο ηλίθιους στην ιστορία του Χόλυγουντ. Ο Michael Rechtshaffen (Hollywood Reporter) χαρακτιρίζει το Βλέπω το Θάνατό σου 3 ως ταινία με ανιαρή ιστορία και βαρετούς χαρακτήρες, η οποία όμως παρ'όλα αυτά είναι διασκεδαστική. Βλέπω το Θάνατό σου 4 (2009), Σκηνοθεσία: Ντέιβιντ Έλις Βλέπω το Θάνατό σου 5 (2011), Σκηνοθεσία: Στίβεν Κουέιλ Επίσημη ιστοσελίδα Βλέπω το Θάνατό σου 3 στο IMDb